Legal Document

Category: 1533

Text:
12. ΕΓΚΥΚΛΙΟΣ ΙΚΑ υπ’ αριθ. 93/54 Περί εξαιρέσεως από της ασφαλίσεως του προσωπικού των φιλαθρωπικών Ιδρυμάτων των υπαγομένων υπό τον έλεγχον του Υπουργείου Προνοίας και απασχολούντων κάτω των 25 μισθωτούς. Συμφώνως προς τας διατάξεις του από 16-12-53 Β.Δ. εξαιρούνται από της 31ης Δεκεμβρίου 1953 απασών των εκ κειμένης εργατικής νομοθεσίας υποχρεώσεών των έναντι του προσωπικού των (ήτοι αποζημιώσεως καταγγελίας συμβάσεως, Νομοθεσίας στρατευομένων μισθωτών, κατωτάτου ορίου μισθών και ημερομισθίων, υποχρεωτικής ασφαλίσεως κλπ) τα εκ των εις τον κοινοποιούμενον κατωτέρω πίνακα φιλαθρωπικών Ιδρυμάτων απασχολούντα μέχρι και 24 (είκοσι τέσσαρας) μισθωτούς. Δέον συνεπώς, όπως ενεργήσετε πάραυτα έλεγχον προς εξακρίβωσιν του αριθμού των απασχολουμένων υφ’ εκάστου των αναφερομένων κατωτέρω φιλαθρωπικών Ιδρυμάτων μισθωτών, εφ’ όσον δε εξακριβώσητε, ότι ο αριθμός τούτων δεν υπερβαίνει τους 24, προβήτε εις την πλήρη εξαίρεσιν των μισθωτών τούτων από της παρ’ ημίν ασφαλίσεως δι’ άπαντας τους κλάδους ταύτης (ασθενείας, συντάξεως, ανεργίας, στρατεύσεως) από της 30ής Δεκεμβρίου 1953 ή από της χρονολογίας, αφ’ ης ο αριθμός των μισθωτών των Ιδρυμάτων τούτων εμειώθη εις ολιγωτέρους των 25. Οίκοθεν νοείται ότι, εις ην περίπτωσιν ο αριθμός των απασχολουμένων παρά τινι των εν λόγω Ιδρυμάτων μισθωτών υπερβεί τους 24, θέλουσιν υπαχθή εις την παρ’ ημίν ασφάλισιν πάντες οι μισθωτοί του εν λόγω Ιδρύματος από της χρονολογίας της συμπληρώσεως του αριθμού τούτου των μισθωτών, χωρίς ν’ αποκλείεται η εκ νέου εξαίρεσις των προσώπων τούτων εκ της ασφαλίσεως, ευθύς ως ο αριθμός αυτών μειωθή εκ νέου κάτω του ανωτέρω ορίου. Εις ην περίπτωσιν δια μισθωτούς εκ των εξαιρουμένων, κατά τ’ ανωτέρω, της παρ’ ημίν ασφαλίσεως κατεβλήθησαν ήδη υμίν εισφοραί, δέον να μεριμνήσετε δια την επιστροφήν τούτων συμφώνως προς τας περί επιστροφής των αχρεωστήτως εισπραχθεισών εισφορών διατάξεις και οδηγίας. (Μετά την σελ. 70,22) Σελ. 70,23 ΚΔ-33